《和田望再赋暑雪轩》
宋代·孙俟

懒性难堪俗事侵，倚空栏槛列青岑。云端白雪凝高岭，郭外长江绕茂林。

疏旷幸陪文字饮，喧楼安用管弦音。北窗一枕羲皇梦，却快微微风动襟。

作者简介：孙俟，徽宗政和六年（一一一六），田陕西路转运副使改知秦州（《宋会要辑稿》选举三三之二九）。七年，在成都与周焘作诗唱和。宣和元年（一一一九），知福州。二年，移洪州。六年，知广州（以上《北宋经抚年表》卷五、《南宋制抚年表》卷下）。今录诗四首。